|  |  |  |  |
| --- | --- | --- | --- |
| |  |  | | --- | --- | | logo Dom zdravlja Visoko | ***JAVNA USTANOVA "DOM ZDRAVLJA" VISOKO***  **Ul. Branilaca BiH br.22 Visoko; Centrala 032/738-777; Tel/fax 032/735-170 ŽR: 1861640310830913 Ziraat Bank BH**  **ID broj 4218310690007 – PDV broj 218310690007** | |  |

Na osnovu člana 4. – 4.g. i 4.i. - 4.l. Pravilnika o radu, unutrašnjoj organizaciji i sistematizaciji radnih mjesta JU"Dom zdravlja"Visoko i Odluka Upravnog odbora broj 01-2586/25., 01-2587/25. i broj 01-2588/25. od 17.7.2025.godine, JU"Dom zdravlja"Visoko raspisuje :

**Javni oglas za prijem u radni odnos**

**OPŠTI USLOVI :**

* **Da je kandidat državljanin Bosne i Hercegovine,**
* **Da je kandidat fizički i psihički sposoban za vršenje poslova navedenog radnog mjesta.**

**POSEBNI USLOVI :**

1. ***MEDICINSKA SESTRA/TEHNIČAR u službi Konsultativno-specijalistička zdravstvena zaštita i to u službi Medicine rada i Hirurgije***

* završena srednja medicinska škola općeg smjera,
* položen stručni ispit,
* važeća licenca za obavljanje samostalnog rada,

***Opis poslova i radnih zadataka za radno mjesto Medicinska sestra/tehničar u službi Medicine rada:*** prima zdravstvenu knjižicu/elektronsku zdravstvenu karticu, provjerava njenu validnost, uzima anamnezu i odmah vrši trijažu po hitnosti, vrši pripremu za rad, vrši pripremu pacijenata za pregled i asistira ljekaru prilikom pregleda, vrši antropometrijska mjerenja, rukuje opremom i vrši poslove snimanja, mjerenja funkcionalne dijagnostike, vodi propisanu medicinsku dokumentaciju, evidencije i izvještaje u pisanoj i elektronskoj formi, u radu obavezno koristi odgovarajuća zaštitna sredstva, obavlja i druge poslove iz djelokruga svoje djelatnosti.

***Opis poslova i radnih zadataka za radno mjesto Medicinska sestra/tehničar u ambulanti Hirurgije :*** vrši pripremu i sanitarnu obradu pacijenata za postavljanje imobilizacije, postavlja i skida gips, longete, gipsane zavoje po uputi ljekara, vrši toaletu i manje korekcije gipsanih zavoja uz prisustvo ili po uputi ljekara, vodi propisanu medicinsku dokumentaciju, evidencije i izvještaje u pisanoj i elektronskoj formi, vodi brigu o higijeni radnog prostora i opreme,

u radu obavezno koristi odgovarajuća zaštitna sredstva, obavlja i druge poslove iz svog djelokruga rada.

***Radni status: na neodređeno vrijeme.***

***Mjesto rada : JU"Dom zdravlja"Visoko na adresi Branilaca BiH broj 22.***

***Probni rad : ne predviđa se probni rad***;

***Ukupan broj izvršilaca : 2 (dva).***

1. ***MEDICINSKA SESTRA/TEHNIČAR u službi Porodične medicine***

* završena srednja medicinska škola općeg smjera,
* položen stručni ispit,
* važeća licenca za obavljanje samostalnog rada,

***Opis poslova i radnih zadataka:*** prima zdravstvenu knjižicu/elektronsku zdravstvenu karticu, provjerava njenu validnost, uzima anamnezu i odmah vrši trijažu po hitnosti, vrši naručivanje pacijenata za pregled i drugu zdravstvenu uslugu, vodi brigu o kartonu i ulaže nalaze u karton, vodi brigu o urednosti stola za doktora medicine (svi potrebni formulari, špatule i sl.), ukazuje hitnu medicinsku pomoć, uredno vodi kartoteku, ispunjava sve uputnice, vodi evidenciju o bolovanju i piše doznake, radi u intervenciji, čisti instrumente, priprema materijal za sterilizaciju, steriliše, vrši trebovanje lijekova i medicinskih sredstava, snima EKG i nosi nalaz doktoru medicine, mjeri temperaturu, puls, krvni pritisak, previja, vrši obradu rane i obavještava doktora medicine, vrši poslove ordinirane terapije (davanje injekcija svih vrsta), asistira kod manjeg hirurškog zahvata, obavlja neophodni NNS skrining na metaboličke bolesti, obavlja povremeno kućne posjete i sprovodi ordiniranu terapiju, obavlja patronažne posjete i palijativnu njegu, vodi svu potrebnu evidenciju iz svoje nadležnosti u pisanoj i elektronskoj formi, svakodnevno vodi izvještaje i na kraju mjeseca predaje mjesečni izvještaj glavnom medicinskom tehničaru ustanove, u radu obavezno koristi odgovarajuća zaštitna sredstva, odgovara za inventar, medicinsku opremu i njeno održavanje, obavlja i druge poslove koje mu stavi u zadatak rukovodilac tima, rukovodiocu službe i glavnom medicinskom tehničaru ustanove.

***Radni status: na određeno vrijeme u trajanju od 12 /dvanaest/ mjeseci.***

***Mjesto rada : JU"Dom zdravlja"Visoko na adresi Branilaca BiH broj 22.***

***Probni rad : ne predviđa se probni rad***;

***Ukupan broj izvršilaca : 1 (jedan).***

1. ***RADNIK NA ODRŽAVANJU ČISTOĆE u TEHNIČKOM SEKTORU.***

* završena osnovna škola.

***Opis poslova i radnih zadataka:*** svakodnevno vrši čišćenje i održavanje medicinskih i nemedicinskih prostorija ustanove, obavlja provjetravanje prostorija i zagrijavanje gdje nije obezbjeđeno parno grijanje, vrši potpuno spremanje svih prostorija, njihovo zatvaranje i zaključavanje, pri čemu vodi računa o gašenju i isključivanju aparata za zagrijavanje prostora, o gašenju svjetla i zatvaranju slavina za vodu, radi na održavanju čistoće bliže okoline zgrade, svakodnevno odlaže otpadni materijal u kontejnere, radi na čuvanju i održavanju zelenih površina oko ustanove, obavještava rukovodioca sektora o uočenim kvarovima na uređajima i instalacijama, vrši pranje i čišćenje instrumenata i laboratorijskog posuđa, stakla i opreme, prikuplja i dezinfikuje instrumente i laboratorijsko posuđe, staklo i opremu, obavlja fino čišćenje i sušenje stakla, opreme i posuđa, čuva instrumente, laboratorijsko posuđe, staklo i opremu i dostavlja na pojedina radna mjesta, vodi računa o blagovremenom zanavljanju potrebnih materijalno tehničkih sredstava potrebnih za održavanje čistoće.

***Radni status: 2 /dva/ izvršioca na neodređeno vrijeme i 1 /jedan/ izvršioc na određeno vrijeme 12 /dvanaest/ mjeseci.***

***Probni rad : ne predviđa se probni rad;***

***Mjesto rada : JU"Dom zdravlja"Visoko na adresi Branilaca BiH broj 22.***

***Broj izvršilaca: 3 (tri).***

**NAPOMENA ZA SVE KANDIDATE:**

* Samo izabrani kandidati će biti u obavezi da u roku od **15 (petnaest) dana** od dana zaprimanja obavještenja o njegovom izboru dostave **ljekarsko uvjerenje, uvjerenje o nevođenju krivičnog postupka i uvjerenje o nekažnjavanju**.
* *Kriteriji na osnovu kojih će se vršiti bodovanje kandidata jesu:*
* Razmatranje dostavljene dokumentacije te uspjeh na stručnom ispitu kandidata kao i intervjuu.

**POTREBNA DOKUMENTACIJA**

Uz prijavu i kraću biografiju, **e-mail adresu** kandidata te kontakt telefon, potrebno je dostaviti sljedeću dokumentaciju **(original ili ovjerenu kopiju)**:

1. **Diplomu/svjedočanstvo/uvjerenje o završenoj srednjoj školi za radna mjesta 1. i 2.;**
2. **Diplomu/svjedočanstvo/uvjerenje o završenoj osnovnoj školi za radno mjesto 3.**
3. **Uvjerenje o položenom stručnom ispitu za radno mjesto pod rbr 1. i 2.;**
4. **Validnu licencu za radna mjesta 1. i 2.;**
5. **Uvjerenje o državljanstvu (ne starije od 6 mjeseci) i**
6. **Dokaz da je kandidat ratni vojni invalid, demobilizirani branilac i ĉlan porodice šehida, poginulog, umrlog, nestalog branioca koji je na evidenciji Službe za zapošljavanje Kantona. Ovi kandidati su dužni dostaviti i dokaz da se nalaze na evidenciji Službe za zapošljavanje Kantona.**

**LITERATURA ZA USMENI ISPIT I INTERVJUU**

Gradivo i pravni izvori odnosno literatura za polaganje ispita po javnom oglasu, prema stučnoj spremi kandidata:

**Za poziciju medicinske sestre/tehničara rbr 1. i 2. :**

* ***Knjiga zdravstvena njega 1, autora: Omerčajić Rifija, Ramović Fadila i Stjepić Đuka,***
* ***Knjiga zdravstvena njega 2, autora: Omerčajić Rifija, Ramović Fadila i Stjepić Đuka***.

**Za poziciju radnik na održavanju čistoće :**

* ***Opšta pitanja vezana za održavanje čistoće kao i dosadašnje radno iskustvo vezano za ove poslove***.

**OSTALE ODREDBE**

Sva pisana korespodencija između kandidata i JU"Dom zdravlja"Visoko će se obavljati isključivo **elektronski** odnosno putem dostavljenih **e-maila** adresa. O datumu, vremenu i mjestu pristupanja intervjuu odnosno polaganju pismenog i usmenog ispita kandidati će biti obavješteni putem dostavljenih **e – mail adresa, obavijest na web stranici ustanove i oglasnoj tabli JU"Dom zdravlja"Visoko**. Ako kandidat ne pristupi intervjuu odnosno polaganju pismenog i usmenog ispita smatrat će se da je odustao od dalje procedure.

Oglas (integralni tekst) će biti objavljen na web stranici JU "Dom zdravlja" Visoko, web stranici Osnivača Grad Visoko i na oglasnoj ploči J U "Dom zdravlja"Visoko. Tekst oglasa će biti dostavljen i JU Služba za zapošljavanje Ze-do kantona. Obavijest o objavljivanju javnog oglasa bit će objavljen i u dnevnom listu "Oslobođenje". Javni oglas ostaje otvoren **8 (osam) dana od dana posljednje objave teksta oglasa**.

Prijave na oglas sa traženom dokumentacijom dostaviti na adresu ustanove:

***JU "Dom zdravlja"Visoko,***

***Branilaca BiH br. 22., 71300 Visoko,***

***u zatvorenoj koverti, sa naznakom***

***„NE OTVARAJ – PRIJAVA NA JAVNI OGLAS“***

***sa OBAVEZNOM NAZNAKOM POZICIJE IZ JAVNOG OGLASA***

na koju kandidat aplicira.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzeti u razmatranje. Po okončanju postupka po ovom javnom oglasu, JU "Dom zdravlja"Visoko se ne obavezuje vršiti povrat priložene dokumentacije kandidata. Povrat dokumentacije vrši se na osnovu pismenog zahtjeva kandidata koji se podnosi na protokol JU "Dom zdravlja"Visoko.

**JU "Dom zdravlja" Visoko**

